钦定古今图书集成/明伦汇编/氏族典/第170卷 > 颜颐寿
## 钦定古今图书集成/明伦汇编/氏族典/第170卷 > 颜颐寿

按《明外史马录传》：“妖贼李福达，坐戍山丹卫，逃还，为
清军御史所勾，再戍山海卫，逃居洛川，更姓名曰张
寅，输粟得太原卫指挥使，用黄白术干武定侯郭勋。
勋大信，幸其仇薛良讼于录，按问得实，论死。勋为福达代辨，帝置不问。会给事中王科等交章劾勋，勋亦
累自诉，且以议礼触众怒为言。帝心动，下廷鞫，尚书”
颜颐寿等不敢自坚，改拟“妖言”律斩。帝以罪不及录，
怒甚，下颐寿狱，革职闲住。时嘉靖六年九月也。颐寿，
巴陵人，居官有清望。隆庆初，复职赠官。